வேள்வித் தடையை ஆதரிக்கும் வெள்ளாளியச் சிந்தனை முறை, இந்த சாதிய உள்ளடக்கத்தில் இருந்துதான் தோன்றுகின்றது. ஆதிக்கம் பெற்ற வெள்ளாளியச் சமூகத்தில் பண்பாட்டு கூறாக வேள்வி முறை இருந்திருந்தால், இந்தத் தடை வந்திருக்காது என்பதே உண்மை. உதாரணமாக யூத மதத்தில் மிருகத்தை பலியிட்டு வழிபடும் முறை இருப்பதாலேயே, முஸ்லிம்களின் பலியிட்டு வழிபடும் முறையை அனுமதிக்கின்ற மேற்கத்தைய இன-நிறவாதக் கொள்கை என்பதற்கு, யூத சமூகம் சர்வதேச ரீதியாக கொண்டு இருக்கும் சமூக பொருளாதார ஆதிக்கமே காரணமாக இருக்கின்றது என்றால் மிகையல்ல. இதன் அடிப்படையிலேயே ஆதிக்கம் பெற்ற யாழ் வெள்ளாளியச் சிந்தனை முறையிலான, சாதிய அடிப்படையிலான பெரும் தெய்வ வழிபாட்டு முறைமையை, ஒட்டுமொத்த மக்கள் மேல் திணிக்கும் ஒடுக்குமுறை வடிவமே இன்று வேள்வித் தடையாக தீர்ப்பாகியுள்ளது.